Ipinadara si Díaz sa Miami Beach, Florida, U.S. tanganing maglaban sa Miss Universe 1969. Siya saro sa mga amay na paboritong manggana asin dai kaini ipinasupog asin nakabali nagin semi-pinalista an Filipinas sagkod na makaiba bilang pinalista sa ginibong pagarayonan sa Miami Beach Auditorium. Huli ta nakabali sa Top 5, siya nakabali sa hapo-simbag na agi asin an saiyang simbag dapit sa kalalakihan sa bulan nagpaugma sa mga paradalan asin sa mga hurada. Siya kinoronahan nin Miss Universe kan Hulyo 19, 1969 asin nagin pinakainot na Pilipina na makaguno kan titulo asin korona kan Miss Universe. An bareta dapit sa saiyang kapangganahan (asin sukol kan hawak) ipinaabot sa myembro kan Apollo 11 durante kan saindang misyon sa kahiwasan.